  Анжелика Тихонова корреспондент Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын Якшур-Бӧдья пала бадӟым сюресэз тупатъяны кутскизы. Со сярысь элькун кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. 1 но ӝыны иськем пала кыстӥськись люкетын – ГИБДД-лэн вуж постэз дорысен Ижкарез котыртон сюрес дорозь – сюрес шобрет быдэсак воштэмын луоз. Озьы ик подрядчик вуж асфальт пырыен сюрес дуръёсты шобыртоз. Трассалэн со люкетаз мер транспортлы дугдылон интыосты умоятозы, сюрес пусъёсты но сигнал юбоосты воштозы Ярослав Семёнов, Удмуртиысь кивалтэтлэн тӧроезАли ӧнерчиос сюрес вылысь вужмем асфальтсэ кушто. Сюрес вылысь огез чур ворсамын луоз, мукетаз - кык пала мынон-ветлон радъяськоз. Вераны кулэ, кылем арын та интыысь сюреслэсь ог люкетсэ паськытатӥзы вал.  Ижкар – Якшур-Бӧдья – со улосвыллэн шоркарысьтыз элькунлэн уйпал ёросъёсаз, озьы ик Пермь, Киров пала нуись огез валтӥсез сюрес луэ Ярослав Семёнов, Удмуртиысь кивалтэтлэн тӧроезЯрослав Семёновлэн ивортэмезъя, озьы ик 12-тӥ куартолэзе Кез ёросын сюресэз тупатъян ужъёсты кутскизы - йӧскалык ӵектос улсын Кез - Пужмезь - Чепца сюреслэсь 4 иськем люкетсэ выльдозы.  Тодэ вайытом, кемалась ӧвӧл элькунамы Дэбес - Кез сюресэз тупатъяны кутскизы.  Тегъёс: Авто Ижкар Удмуртия сюресъёс тупатъянужъёс Якшур-Бӧдья ЯрославСемёнов  